Kathy Griffin
<s>Keti Grifin (; 4. novembar 1960) je američka glumica i komičarka.</s>

<s>Rođena je u Čikagu (Ilinois), ali se 1978. preselila u Los Anđeles gde je studirala dramu na Pozorišnom i filmskom institutu Lija Strasberga i postala članica improvizacione komičarke trupe The Groundlings.</s><s>Grifinova je devedesetih počela da se bavi stendap komedijom i igrala je epizodne uloge u nekoliko televizijskih serija, među kojima se ističe sporedna uloga u sitkomu Nepredvidiva Suzan u kome je nastupala od 1996. do 2000.</s>

<s>Svetsku slavu stekla je sa rijaliti šou emisijom Keti Grifin: Moj život na D listi (2005–2010), koja je dostigla veliku gledanost i donela joj dve nagrade Emi.</s><s>Grifinova je izdala šest komičarskih albuma, koji su bili nominovani za nagradu Gremi.</s><s>Sa svojim prvim albumom For Your Consideration iz 2006. postala je prva žena čiji se debitantski album našao na vrhu Bilbordove liste komičarskih albuma.</s><s>Godine 2009. objavila je autobiografiju Official Book Club Selection: A Memoir According to Kathy Griffin koja se našla na vrhu liste bestselera Njujork tajmsa.</s>

<s>Grifinova je snimila brojne stendap specijale za Ejč-Bi-Ou i Bravo.</s><s>Godine 2011. postala je prva komičarka koje je snimila četiri televizijska specijala u istoj godini.</s><s>Grifinova je takođe aktivistkinja za LGBT prava, podržava istopolni brak i protivnica je politike Ne pitaj, ne pričaj.</s><s>Njen stil komedije nastao je pod uticajem Džoun Rivers i Dona Riklsa i poznata je po svom kontroverznom pristupu temama kao što su poznate ličnosti, religija i seksualnost.</s><s>Nakon šest uzastopnih nominacija za Gremi u kategoriji Najbolji komičarski album, osvojila je ovu nagradu 2014. i time postala treća žena (nakon Lili Tomlin i Vupi Goldberg) koja je dobila ovo priznanje.</s>

<s>Izvori</s>

<s>Literatura</s>

<s>Vanjske veze</s>

<s>My Life on the D-List - TV Locations - Virtual Globetrotting
 Kathy Griffin   Video produced by Makers: Women Who Make America</s>

<s>Američke filmske glumice
Američke komičarke
Authority control</s>

